कोर्ट ने कहा- सूरज ने कई बार सुसाइड करने से बचाया..मामला खुदकुशी का था तो राबिया ने हत्या कैसे माना?
Bollywood Actress Jiah Khan Suicide Case Verdict Latest Update - Follow Sooraj Pancholi Case Latest Newsजिया खान सुसाइड केस में 10 साल बाद फैसला आया है। इस केस में आरोपी बनाए गए सूरज पंचोली को बरी कर दिया गया है। सीबीआई की स्पेशल कोर्ट ने उन्हें बरी करते हुए कहा कि जिया अपनी ही भावनाओं में जकड़
जिया खान सुसाइड केस में 10 साल बाद फैसला आया है। इस केस में आरोपी बनाए गए सूरज पंचोली को बरी कर दिया गया है। सीबीआई की स्पेशल कोर्ट ने उन्हें बरी करते हुए कहा कि जिया अपनी ही भावनाओं में जकड़ कर रह गई थीं। जिसकी वजह से सूरज को इस मामले में जिम्मेदार नहीं ठहराया जा सकता।
जस्टिस एएस सैय्यद ने कहा कि जिया के अंदर खुदकुशी करने की प्रवृत्ति थी। वो सूरज के प्यार में पूरी तरह से डूब चुकी थीं, इसलिए इस रिश्ते से बाहर नहीं निकल पाई। कोर्ट ने जिया की मां राबिया पर टिप्पणी करते हुए कहा कि जब मामला सुसाइड का था तो उन्होंने पहली नजर में इसे हत्या कैसे कह दिया।
'अपनी भावनाओं का शिकार हो गई जिया'
कोर्ट ने कल यानी 28 अप्रैल को जिया खान केस पर फैसला सुनाते हुए कुछ महत्वपूर्ण बिंदुओं पर सबका ध्यान आकर्षित कराया। इस मामले में फैसला सुनाने वाले जस्टिस एएस सैय्यद ने कहा, 'ये बेहद दुर्भाग्य की बात है कि एक यंग लड़की ने सुसाइड जैसा कदम उठाया लेकिन जो सबूत सामने लाए गए हैं, उसी मुताबिक यही कहा जा सकता है कि वो अपनी भावनाओं का शिकार हो गई।
वो चाहतीं तो इस रिश्ते से बाहर निकल सकती थीं लेकिन वो अपनी फीलिंग्स में दबकर रह गईं। इन सब बिंदुओं को देखते हुए ये नहीं कहा जा सकता है कि सूरज इस मामले में जिम्मेदार हैं।'
जिया में सुसाइडल टेंडेंसी थी, सूरज ने उसे कई बार बचाया- कोर्ट 
एएस सैय्यद ने अपने जंजमेंट में आगे कहा, 'मौजूदा मामले में यह नजरअंदाज नहीं किया जा सकता है कि मृतक (जिया) में सुसाइडल टेंडेंसी थी। उन्होंने पहले भी कई बार सुसाइड करने का प्रयास किया था। उस वक्त आरोपी (सूरज) ने डॉक्टर को बुलाकर उनका इलाज कराया था।
यहां तक कि डिप्रेशन से बाहर निकलने में मदद भी की थी। उस वक्त आरोपी अपना करियर बनाने पर फोकस कर रहा है, जाहिर है कि वो उन्हें समय नहीं दे पाया।'
राबिया ने अपना केस खुद की कमजोर किया
कोर्ट ने राबिया खान को पॉइंट करते हुए कहा, 'राबिया खान ने कभी नहीं बताया कि जिया को सुसाइडल टेंडेंसी थी। इसके बारे में सिर्फ सूरज ने ही कोर्ट को सूचित किया था। ऐसे सबूत नहीं हैं कि जिसकी तौर पर कहा जा सके कि 3 जून, 2013 को सूरज, जिया से मिला था।
राबिया ने जो भी सबूत पेश किए, उनके जरिए ये दिखाने की कोशिश की गई जिया ने सुसाइड नहीं की बल्कि उसे मारा गया है। राबिया बार-बार दावा करती रहीं कि ये केस हत्या का है। इस तरह खुले तौर पर विरोधाभासी साक्ष्यों को पेश करके उन्होंने खुद ही अपने केस को कमजोर कर लिया।
'जब भी सबूत लाती उसे इग्नोर किया जाता, जजमेंट से निराशा हुई'
कोर्ट की फटकार के बाद जिया की मां राबिया निराश दिखीं। उन्होंने कोर्ट के बाहर दैनिक भास्कर के साथ बातचीत में कहा, 'आज के जजमेंट से बहुत निराश हूं। सवाल ये है कि आखिरकार मेरी बेटी मरी कैसे? किसने मारा मेरी बच्ची को? ये देखकर वाकई दुख होता है कि हम एक ऐसी सोसाइटी में रह रहे हैं जहां ऐसे लोग रहते हैं। मैंने जब भी एविडेंस पेश करने की कोशिश की, उसे इग्नोर किया गया।
लड़ाई अभी खत्म नहीं हुई है। अब मैं उन्हीं एविडेंस के आधार पर आगे भी लड़ती रहूंगीं। बेटी को इंसाफ दिलाने के लिए मैंने लड़ाई की तैयारी कर ली है।'
मेरे जीवन के 10 साल कौन लौटाएगा- सूरज
फैसला पक्ष में आने के बाद सूरज पंचोली की तरफ से एक ऑफिशियल बयान जारी किया। उन्होंने कहा, 'इस केस की वजह से पिछले 10 सालों में मेरी रातों की नींद उड़ गई थी। आज मैंने सिर्फ ये केस नहीं जीता बल्कि अपनी खोई गरिमा भी वापस जीत ली है। ऐसे गंभीर आरोपों के साथ दुनिया का सामना बहुत हिम्मत का काम है।
इतनी कम उम्र में मैंने जो झेला है, मुझे नहीं पता कि मेरे जीवन के ये 10 साल कौन लौटाएगा। मुझे खुशी है कि अब ये सब खत्म हो गया। मेरे साथ-साथ फैमिली भी अब चैन की सांस लेगी। इस दुनिया में शांति से बड़ी और कोई चीज नहीं है।'
जिया सुसाइड केस में सूरज पंचोली बरी:10 साल बाद फैसला; स्पेशल कोर्ट ने सूरज से कहा- आपके खिलाफ सबूत काफी नहीं (पूरी खबर पढ़ें)